OpenLLM-France/wikimedia huggingface dataset:
# The New Raemon

The New Raemon és el nom artístic del cantautor català Ramón Rodríguez (Cabrils, 1976). Anteriorment havia estat vocalista de Madee i Ghouls'n'Ghosts. Els seus treballs són majoritàriament en castellà.

## Història

Abans de crear The New Raemon, Ramón Rodríguez va estar en diferents grups, com Madison –que després passaria a dir-se Madee– o Ghouls'n'Ghosts. El 2008 s'embarca en aquest projecte entre el pop-indie i el folk i publica A propósito de Garfunkel (2008), que rep una bona acollida tant del públic com de la crítica. Després dels dos àlbums d'alliberació Libre Asociación (2011) i, en especial, Tinieblas, por fin (2012), l'artista va publicar Oh, Rompehielos el 2015, retornant amb BCore. En aquest disc predominen els mig temps esquerps i una nova puresa que Ramón ha intentat preservar autoproduint-se l'àlbum. A tres dels seus músics habituals (Marc Prats, Pablo Garrido i Marc Clos), s'hi sumen ara Salvador d'Horta a la bateria i Javi Vega al baix, per acabar de donar forma a aquesta producció.

## Discografia

| Any | Títol | Format | Discogràfica |
| 2008 | A propósito de Garfunkel | LP | BCore Disc |
| 2008 | La invasión de los ultracuerpos | EP | BCore Disc |
| 2009 | La dimensión desconocida | LP | BCore Disc |
| 2010 | Cuaresma | EP | BCore Disc |
| 2010 | Epés Reunidos | LP | BCore Disc |
| 2011 | Libre Asociación | LP | BCore Disc |
| 2011 | El Problema de los Tres Cuerpos | LP (amb Francisco Nixon i Ricardo Vicente) | Cydonia/Playas de Normandía |
| 2012 | Tinieblas, por fin | LP | Marxophone |
| 2013 | Convergència i Unió | LP (amb Maria Rodés i Martí Sales) | BCore Disc |
| 2015 | Oh, Rompehielos | LP | BCore Disc |
| 2017 | Quema la memoria | LP | Bcore Disc |
| 2018 | Una canción de cuna entre tempestades | LP | BMG |

## Referències

* ↑ «La dimensió desconeguda de The New Raemon, a "De prop"». tv3.cat. Televisió de Catalunya, 10-08-2010. [Consulta: 1r octubre 2010].
* ↑ «The New Raemon». escucha.universia.es. Portal Universia. Arxivat de l'original el 11 d’abril 2010. [Consulta: 1r octubre 2010].
* ↑ «El Millor PopArb. Dossier 2015». PopArb. [Consulta: 23 juny 2015].
# Tiberi Claudi Càndid

Tiberi Claudi Càndid (en llatí Tiberius Claudius Candidus) va ser governador de la Tarraconense entre el 192 i el 197.
Després de la mort de Publi Helvi Pèrtinax i Didi Julià el 193 va donar suport a la candidatura de Septimi Sever com a emperador, rebent la tasca d'eliminar el general Aemilianus, que estava a l'Àsia Menor mentre Maris Maximus assetjava a Bizanci. Després de derrotar les forces de Pescenni Níger a la batalla de Nicea rebé l'encàrrec de combatre a la província d'Àsia, mentre Publi Corneli Anulí acabava la campanya contra Pescenni Níger.

## Referències

* ↑ (castellà) Isaías Arrayás Morales, Morfología histórica del territorio de Tarraco, ss. III-I a.C, p. 113
* ↑ (anglès) Pat Southern, The Roman Army: A Social and Institutional History, p.318
# Tiberi Claudi Asel (pretor 206 aC)

Tiberi Claudi Asel (llatí: Tiberius Claudius Asellus) va ser tribú militar amb el cònsol Gai Claudi Neró (207 aC), i després pretor el 206 aC quan va obtenir Sardenya com a província. Va ser edil el 204 aC.
Formava part de la gens Clàudia i era de la branca familiar dels Asels. Apià relata la seva vida extraordinària.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
# Tiberi Claudi Neró (militar)

Tiberi Claudi Neró (en llatí Tiberius Claudius Nero) va ser un militar romà. Va ser l'avi de l'emperador Tiberi. Formava part de la gens Clàudia i portava el cognomen de Neró.
Encara que segurament va tenir diversos càrrecs militars només se'l coneix per la participació que va tenir a la guerra contra els pirates de la Mediterrània a les ordes de Gneu Pompeu Magne l'any 67 aC. És probablement el mateix Tiberi Claudi Neró que mencionen Sal·lusti i Appià, i diuen que va recomanar mantenir en presó als conspiradors de Catilina detinguts, fins que el mateix Catilina fos arrestat i s'aclarís la part de cadascun.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1161.
# The Daily Dot

The Daily Dot és una revista on-line que tracta dels temes d'Internet. Aspira a ser la "revista local" d'Internet. The Daily Dot té a seva seu a Austin, Texas amb oficines a New York City i a San Francisco. Té un staff editorial de 76 membres a temps complet i afegeix 222 freelancers.
Aquesta revista es finança inicialment amb 600.000 dolars

## Notes

* ↑ Omar L. Gallaga. "Austin Based Daily Dot Takes New Approach to Covering The Web". Arxivat 2016-03-04 a Wayback Machine. Austin American-Statesman, 1/25/2016.

## Enllaços externs

* http://www.dailydot.com
# The Dalles

The Dalles és la seu i ciutat més gran del comtat de Wasco, Oregon, Estats Units d'Amèrica. La població era de 13.620 persones al cens dels Estats Units del 2010, i és la ciutat més gran en el costat d'Oregon al llarg del riu Columbia, fora de l'àrea metropolitana de Portland. El lloc on és ara la ciutat The Dalles fou un important centre de comerç natiu americà per com a mínim 10.000 anys. L'àrea general és una de les més significatives regions arqueològiques del continent. L'expedició de Lewis i Clark va estar a prop de Mill Creek el 25–27 d'octubre de 1805, i va enregistrar el nom indi per la cala com Quenett.
El nom de la ciutat ve de la paraula francesa dalle, significant "resclosa", semblant del anglès "dale" i alemany T[h]al, "vall", o “flagstone” referint-se al columnar basàltic tallat pel riu, el qual va ser utilitzat pels empleats francesos-canadencs de l'empresa North West Company per referir-se al rapids del riu Columbia entre la ciutat actual i Celilo Falls. També en la mateixa àrea era el Petite Dalles o Little Dalles, o Short Narrows. En francès, "Les dalles" significa "les lloses". Quan el riu llisca sobre roques planes dures, esdevé superficial, i els rapids son creats. El primer ús del nom Dalles, segons Oregon Geographic Names, apareix en la narrativa del comerciant de pell Gabriel Franchère, el 12 d'abril de 1814, referint-se a la llarga serie d'importants rapids en el riu.
El 2006, Google va començar construir un important centre de dades, conegut localment com a Projecte 02, al llarg del riu de Colúmbia, utilitzant la fiable força hidroelèctrica i la infrautilitzada capacitat de fibra òptica de l'àrea. El complex inclou dos edificis, cadascú aproximadament de la mida d'un camp de futbol, i dues plantes de refredament, cada quatre pisos d'alçada.

## Referències

* ↑ «Historic The Dalles». Wasco County Historical Society. [Consulta: 23 juliol 2019].
* ↑ Gibson, James R. The Lifeline of the Oregon Country: The Fraser-Columbia Brigade System, 1811–47. University of British Columbia (UBC) Press, 1997, p. 125. ISBN 0-7748-0643-5.
* ↑ «Fort Astoria, 1813». Oregon Historical Society. [Consulta: 28 agost 2011].
* ↑ Rogoway, Mike «Google plans much bigger data center if it expands in The Dalles». [Consulta: 5 juny 2013].
* ↑ Markoff, John «Hiding in Plain Sight, Google Seeks More Power». , 14-06-2006.
* ↑ The Dalles · Google Data Centers. Google.com. Retrieved on June 4, 2012.

## Enllaços externs

* The Dalles a l'Oregon Blue Book
* «Dalles, The». A: Encyclopedia Americana, 1920.
# The Daily (iPad)

The Daily va ser el primer diari exclusivament per a iPad, publicat entre 2011 i 2012. Publicat als Estats Units i editat per News Corporation, propietat del magnat de les telecomunicacions Rupert Murdoch, va deixar d'editar-se en menys de dos anys degut a les pèrdues, estimades en més de 30 milions de dòlars anuals.

## Referències

* ↑ «The Daily, el primer diari per a iPad». Vilaweb, 02-02-2011. [Consulta: 2 febrer 2011].

## Enllaços externs

* The Daily - Lloc web oficial
# Thomasomys laniger

Thomasomys laniger és una espècie de mamífer rosegador de la família dels cricètids. Viu a altituds d'entre 1.500 i 3.800 msnm a Colòmbia i Veneçuela. Es tracta d'un animal nocturn i omnívor. Els seus hàbitats naturals són les selves nebuloses, els boscos secundaris i els matollars. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Pacheco, V.; Ochoa, J.; Gómez-Laverde, M. Thomasomys laniger. UICN 2008. Llista Vermella d'espècies amenaçades de la UICN, edició 2008, consultada el 9 maig 2017.
# Thomasomys macrotis

Thomasomys macrotis és una espècie de mamífer rosegador de la família dels cricètids. És endèmic del centre-nord del Perú, on viu a altituds d'entre 3.250 i 3.380 msnm. Es tracta d'un animal terrestre. Els seus hàbitats naturals són els boscos montans i les zones properes als páramos. Està amenaçat per la desforestació, la fragmentació del seu medi i l'agricultura.

## Referències

* ↑ Pacheco, V.; Vargas, J. Thomasomys macrotis. UICN 2008. Llista Vermella d'espècies amenaçades de la UICN, edició 2008, consultada el 9 maig 2017.
# Pontllyfni

Pontllyfni és una petita població del Mar d'Irlanda situada en la desembocadura del riu Llyfni, en un cap de la vall del Nantlle. Forma part de la península de Llŷn, i se situa en el comtat gal·lès de Gwynedd.
Té un pont històric del 1612, el Pont-y-Cim, una escola primària, l'Ysgol Brynaerau amb 70 alumnes (2007) i diversos càmpings.
A la vila hi visqué Ifor Williams (1881-1965), un estudiós que posà les bases per a l'estudi científic del gal·lès antic i, especialment, de la poesia en gal·lès.
El prefix postal de Portllyfni és el LL54 i el telefònic el 1286; a efectes censals, Pontllyfni està enclòs dins de Clynnog Fawr. No gaire lluny del poble hi ha el llogarret de Brynaerau.

## Referències

* ↑ The historic bridge known as "Pont Y Cim," Pontllyfni, Gwynedd
* ↑ Arxivat 2007-09-27 a Wayback Machine.Welcome to Estyn
* ↑ Camp Sites In Wales Arxivat 2007-09-29 a Wayback Machine.

## Enllaços externs

* Plana de la vall del Nantlle (gal·lès)(anglès)
# Thomas Sjöberg

Thomas Sjöberg (Helsingborg, 6 de juliol de 1952) fou un futbolista suec de les dècades de 1970 i 1980.
Fou 45 cops internacional amb la selecció de futbol de Suècia amb la qual participà a la Copa del Món de Futbol de 1978.
Pel que fa a clubs, defensà els colors de Malmö FF, Karlsruher SC i Chicago Sting.
Fou entrenador de GIF Nike i BSC Young Boys (1997-1998, amb Roland Andersson).

## Referències

* ↑ «Archived copy». Arxivat de l'original el 6 juny 2012. [Consulta: 6 juny 2012].
* ↑ Thomas Sjöberg a worldfootball.net
* ↑ Thomas Sjöberg a National-Football-Teams.com (anglès)
* ↑ NASL stats
* ↑ «Switzerland - Trainers of First and Second Division Clubs», 20-06-2007. [Consulta: 26 març 2017].
# VV Concordia Rotterdam

El VV Concordia Rotterdam (Voetbalvereniging Concordia Rotterdam) fou un antic club de futbol amateur neerlandès de Rotterdam, fundat l'11 d'agost de 1887.
El club va guanyar el primer campionat de futbol no oficial als Països Baixos, organitzat per la NVB, i va esdevenir així el primer campió nacional neerlandès el 1889.
El club es va fusionar el 12 de juny de 1891 amb el club de futbol de Rotterdam RC & FC Olympia per formar el Rotterdamsche Cricket & Voetbal Vereniging Rotterdam.

## Palmarès

* Lliga neerlandesa de futbol:
** 1888-89
* Copa neerlandesa de futbol:
** 1906

## Referències

* ↑ admin. «Concordia (Rotterdam)» (en neerlandès). Voetbalarchieven, 05-01-2014. [Consulta: 12 febrer 2024].
* ↑ «Netherlands - Champions». RSSSF.
* ↑ «Netherlands Cup Finals». rsssf.com. [Consulta: 9 abril 2024].
# Country Homes

Country Homes és una concentració de població designada pel cens dels Estats Units a l'Estat de Washington. Segons el cens del 2000 tenia 5.203 habitants.

## Demografia

Segons el cens del 2000, Country Homes tenia 5.203 habitants, 1.821 habitatges, i 1.161 famílies. La densitat de població era de 1.181,7 habitants per km².
Dels 1.821 habitatges en un 29% hi vivien nens de menys de 18 anys, en un 48,4% hi vivien parelles casades, en un 12,1% dones solteres, i en un 36,2% no eren unitats familiars. En el 27,1% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,83.
Per edats la població es repartia de la següent manera: un 18,9% tenia menys de 18 anys, un 27,4% entre 18 i 24, un 20% entre 25 i 44, un 19% de 45 a 60 i un 14,6% 65 anys o més.
L'edat mediana era de 29 anys. Per cada 100 dones de 18 o més anys hi havia 77,7 homes.
La renda mediana per habitatge era de 36.630 $ i la renda mediana per família de 45.000 $. Els homes tenien una renda mediana de 37.583 $ mentre que les dones 23.550 $. La renda per capita de la població era de 18.514 $. Aproximadament el 6,6% de les famílies i l'11% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Country Homes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Country Homes». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Spalax uralensis

Spalax uralensis és una espècie de mamífer rosegador de la família dels espalàcids. És endèmica del nord-oest Kazakhstan. Es tracta d'un animal subterrani que s'alimenta principalment de la planta Elymus giganteus. El seu hàbitat natural són les estepes de sòl sorrenc i humit. Construeix sistemes de túnels de fins a 540 m de llargada en total. Està amenaçada pel sobrepasturatge, les temperatures extremament baixes a l'hivern i les sequeres.

## Referències

* ↑ Tsitsulina, K. Spalax uralensis. UICN 2008. Llista Vermella d'espècies amenaçades de la UICN, edició 2008, consultada el 29 gener 2016.
Espècies vivents d'espalàcids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Myospalacinae :
Rhizomyinae :
Spalacinae :
Categoria :
# Parc de la Marjal

El parc de la Marjal és un parc de la ciutat valenciana d'Alacant, situat en el barri de la Platja de Sant Joan. Destaca per la seua funcionalitat de col·lector d'aigües pluvials, el primer d'aquestes característiques a l'Estat espanyol.

## Descripció

Alacant se situa en una zona en què les pluges torrencials són nombroses i, de vegades, causants d'importants danys materials. L'interés de crear un pla urbanístic que donara resposta a la necessitat de previndre aquests efectes en la ciutat va aparéixer l'any 1895 de la mà de l'arquitecte municipal Juan Guardiola Picó en el context del desenvolupament de l'eixample, però aquestes obres no es van dur a terme fins a un segle després el 1997, després de les devastadores riuades esdevingudes els anys 1982 i 1997.
L'Ajuntament va construir una important xarxa de col·lectors pluvials en el nucli urbà, però la zona de la platja continuava patint els problemes de les inundacions, fet que va motivar la construcció del parc, basant-se en un projecte de l'arquitecte municipal Lázaro López i posteriorment desenvolupat per l'arquitecte Manuel Beltrá, entre d'altres. El parc se situa en la històrica Horta d'Alacant en una zona tradicionalment inundable, arran de la qual li arriba el nom. Es va inaugurar l'any 2015.
El parc presenta una complexa xarxa de col·lectors que vessen a un estanc central, que al mateix temps vessa cap a una sèrie de túnels soterranis que aboquen l'aigua a les plantes de tractament i, posteriorment, a la mar. És capaç de recollir fins a 45 milions de litres d'aigua.
El conjunt es troba poblat per flora i fauna autòctones.
S'hi pot arribar en transport públic des de la parada d'Institut del TRAM Metropolità d'Alacant.

## Referències

* 1 2 «Así es el Parque de La Marjal de Alicante, capaz de recoger 45 millones de litros de aguas pluviales». [Consulta: 5 maig 2022].
* ↑ Cantos, Jorge Olcina «Riesgo de inundaciones en la ciudad y término de Alicante». Aguaceros, aguaduchos e inundaciones en áreas urbanas alicantinas. Servicio de Publicaciones, 2004, pàg. 435–480.
* ↑ «25 años de la riada en San Gabriel» (en espanyol europeu), 21-10-2007. [Consulta: 5 maig 2022].
* ↑ Cañizares, Antonio Oliva «Guardiola Picó: el origen del plan anti inundaciones de la ciudad de Alicante». GeoGraphos: Revista Digital para Estudiantes de Geografía y Ciencias Sociales, 10, 116, 2019, pàg. 119–148. ISSN: 2173-1276.
* ↑ ««El Plan Antirriadas es la obra más importante del último siglo en la provincia»» (en espanyol europeu), 24-05-2012. [Consulta: 5 maig 2022].
* ↑ «La Marjal, cinco años de la tecnología invisible» (en castellà). iAmbiente, 28-03-2020. [Consulta: 5 maig 2022].
* 1 2 «Panell informatiu del parc la Marjal (I)» (en castellà). Ajuntament d'Alacant. [Consulta: 5 maig 2022].
* ↑ «Panell informatiu del parc de la Marjal (III)» (en castellà). Ajuntament d'Alacant. [Consulta: 5 maig 2022].
* ↑ «Panell informatiu del parc de la Marjal (IV)». Ajuntament d'Alacant. [Consulta: 5 maig 2022].
# Partició

«Partició» té aquests significats:
* Física:
** Funció de partició, usada en mecànica estadística i teoria quàntica de camps
* Heràldica:
** Partició (heràldica), divisió regular d'un camper o d'alguna part del camper.
* Informàtica:
** Partició de disc, part d'un disc dur que funciona com a disc dur virtual independent.
* Matemàtiques:
** Partició (matemàtiques), subdivisió d'un conjunt.
** Partició d'un enter, manera d'escriure un enter com a suma d'enters.
* Política:
** Partició (política), canvi de fronteres polítiques que divideix un país.
*** Partició de Bèlgica
*** Partició de Bengala (1947)
*** Partició de l'Imperi Carolingi (806)
*** Partició de l'Imperi Otomà
*** Partició de l'Índia
*** Partició d'Irlanda
*** Pla de les Nacions Unides per a la partició de Palestina
*** Partició de Polònia
Vegeu també:
# Jaantje (cràter)

Jaantje és un cràter d'impacte en el planeta Venus de 7,8 km de diàmetre. Porta el nom d'un antropònim holandès, i el seu nom va ser aprovat per la Unió Astronòmica Internacional el 1997.

## Referències

* ↑ «Jaantje». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Jaanus Kuum

Jaanus Kuum (Tallinn, 2 d'octubre de 1964 - Oslo, 27 d'agost de 1998) fou un ciclista noruec, professional des del 1986 fins al 1994.
Ciclista soviètic, nascut a Estònia, va adoptar la nacionalitat noruega l'any 1985. Un cop retirat, els problemes econòmics el van portar al suïcidi.

## Palmarès

* 1986
** Campió de Noruega en contrarellotge
** Vencedor d'una etapa al Tour de Texas
* 1988
** Vencedor d'una etapa a la Vuelta a los Valles Mineros

### Resultats al Giro d'Itàlia

* 1986. 82è de la classificació general

### Resultats al Tour de França

* 1988. 24è de la classificació general
* 1989. Abandona (10à etapa)

### Resultats a la Volta a Espanya

* 1989. 14è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Pedro José López Muñoz

Pedro José López Muñoz (Torrent, 1 de gener de 1983) és un exfutbolista professional valencià que jugava com a lateral dret. El seu darrer equip va ser la SD Huesca.

## Carrera esportiva
### Racing de Santander

López es va formar al planter del València CF. Mai va debutar més enllà del València CF Mestalla, i finalment va debutar a La Liga amb el Racing de Santander la temporada 2004–05.

### Valladolid

López fitxà pel Reial Valladolid l'estiu de 2005, jugant-hi 36 partits, i assolint la promoció dos anys després. Va marcar el seu primer gol pel club la següent temporada, un xut de llarga distància, en un empat 1–1 a casa contra el Reial Madrid el 23 de setembre de 2007.
El 14 de desembre de 2008, titular indiscutible al lateral dret, López va marcar des del seu camp en un 3–0 a casa contra el Deportivo de La Coruña. Va continuar sent titular regular les següents temporades, fins que l'equip va baixar de categoria la 2009–10.

### Llevant

Desitjant retornar a la màxima categoria, López fitxà pel Llevant UE el 19 de juliol de 2011, amb contracte per tres anys. L'equip va finalitzar en la millor posició de la seva història, sisè en la seva temporada de debut, i es va classificar per la Lliga Europa de la UEFA en la qual va jugar vuit partits, ajudant l'equip a assolir els quarts de final. Va marcar el seu primer gol pel club el 31 de març de 2014, per confirmar la victòria per 2–0 contra el Granada CF.
El 16 de maig de 2019, a 35 anys, López anuncià que marxava de l'Estadi Ciutat de València al final de la temporada quan el seu contracte expirés.

### Osca

El 16 de juliol de 2019, com a agent lliure López va signar contracte per un any amb la SD Huesca, que havia acabat de baixar a Segona Divisió.

## Referències

* ↑ Vicario, Ernesto «El Villarreal perdona y el Racing empata en el 90'». Mundo Deportivo, 20-09-2004 [Consulta: 31 maig 2018].
* ↑ «El Racing desquicia al Mallorca» (en castellà). El Mundo, 31-10-2004 [Consulta: 31 maig 2018].
* ↑ «Los héroes del ascenso esperan su oportunidad» (en castellà). El Norte de Castilla, 26-04-2011 [Consulta: 28 abril 2016].
* ↑ Valladolid 1–1 Real Madrid Arxivat 2012-10-26 a Wayback Machine.; ESPN Soccernet, 23 setembre 2007
* ↑ Valladolid 3–0 Deportivo La Coruña Arxivat 2012-10-26 a Wayback Machine.; ESPN Soccernet, 14 desembre 2008
* ↑ Allepuz, Miguel «Pedro López y Aranda ya atados; Xavi Torres al caer» (en castellà). Diari AS, 20-07-2011 [Consulta: 17 maig 2015].
* ↑ Rincón, Jaime «Eficacia de Primera» (en castellà). Marca, 31-03-2014 [Consulta: 17 maig 2015].
* ↑ «"Esta permanencia ha sido el reto más difícil de mi carrera"» (en castellà). Mundo Deportivo, 16-05-2019 [Consulta: 22 juliol 2019].
* ↑ «Pedro López, experiencia para la defensa azulgrana» (en castellà). SD Huesca, 16-07-2019. [Consulta: 22 juliol 2019].

## Enllaços externs

* Fitxa al web del Llevant Arxivat 2015-07-11 a Wayback Machine. (castellà)
* Pedro López a BDFutbol
* Pedro López, Fitxa a Soccerway
# Pedro José Lorenzo Galán

Pedro José Lorenzo Galán (Torremejía, 19 de novembre de 1967) és un futbolista extremeny que juga de defensa a l'Imperio de Mérida, tot i que habitualment havia jugat de migcampista.

## Trajectòria

Pedro José va ser un dels grans símbols del CF Extremadura durant la dècada dels 90. Va arribar al club d'Almendralejo a la temporada 1985/86, provinent del Pizarro. De les categories inferiors del futbol espanyol, l'equip extremeny va arribar a la Segona Divisió i a la temporada 1996/97 debutà a la Primera Divisió. Eixe any, Pedro José seria titular amb 38 partits i dos gols. La següent campanya a la màxima divisió, la 1998/99, va estar present en altres 30 partits.
Després del descens de l'estiu del 99, Pedro José va acompanyar a l'Extremadura en Segona Divisió primer, i posteriorment a la Segona B, seguint titular en bona part dels partits de lliga. Dinou anys després d'arribar a l'Extremadura, a la 2004/05 Pedro José marxava a la veïna UD Mérida, i a la següent militaria a l'altre equip de la ciutat romana, l'Imperio de Tercera Divisió, on juga actualment.
A nivell internacional, Pedró José va jugar un encontre amb la selecció extremenya de futbol, disputat al desembre de 2007 front a Guinea.

## Referències

* ↑ Plantilla de l'Imperio de Mérida 2008/09 (castellà)

## Enllaços externs

* Biografia del jugador (castellà)